Vida Estván sóhajtozása
Hej!
Kitelt az és bötsületöm a zsidónál.
Még aszongya: - Hajja-e kend, ne igyék már!
Hej!
Mögfogadtam: nem járok a kotsmába,
tsak még máma iszok öggyet utoljára!

Hej!
Valamikor nem kínáltak engöm vízzel;
tele vót a lajbizseböm ezüst pízzel.
Hej!
Ha azt mondtam: eggy itze bort! kettőt hoztak.
Nem kendeztek, hanem szépön uramoztak.
Hej!
Tíz forintot koporsómra tartogattam.
Most bánom tsak, hogy még azt is mind el ittam.
Hej!
Tsak legalább egy pöngőm is maradt vóna:
máma azon utoljára ittam vóna!
Versek